Kasvattajain työ
Kuin kallis on se kutsumus,
 Mi meille uskottiin,
 Kun Suomen lapsen kasvatus,
 Sen onni, edesvastaus
 Käsiimme laskettiin!

 Käy työhön viinimäkehen, –
 On Herran käsky tää –
 Ja sydämihin pienosten
 Sä kylvä siemen hyvehen,
 Et palkatta sä jää!

 Kun äiti luotaan lapsen tuo,
 Tuop’ osan sydäntään:
 Niin hellä hoito sille suo,
 Ett’ taivaan kukka kallis tuo
 Sais he’elmää kypsymään.

 Käy työhön viinitarhahan –
 Myös käskee isänmaa –
 Ja nuoren polven rintahan
 Miel’ urhon, pelko Jumalan
 Sun tulee istuttaa!

 Käy työhön ! – ihmiskunta näin
 Tuo pyynnön hartahan:
 Vie valon tiellä valoon päin
 Sen lapset, älä eksyväin
 Suo mennä harhahan!

 Siis ilomielin jatkamaan
 Taas uutta tehtävää!
 Se hetken työt ei olekaan,
 Niin – aikaan loppumattomaan
 Se kantaa hedelmää!

 Oi, Herra, anna armojas
 Sun työtäs täyttämään,
 Sun kasvattamaan lapsias
 Ja heille valtakuntahas
 Tiet’ oikein näyttämään!

J[uho]. Laine.

Lähde: Satakunta 03.10.1888.

Juho Laine
Runot
Satakunta (sanomalehti)
1888